Η **Όλγκα Γιούρβνα Βασίλιεβα** (ρωσικά: *О́льга Ю́рьевна Васи́льева*, 13 Ιανουαρίου 1960) είναι Ρωσίδα ιστορικός, θρησκευτικός λόγιος και πολιτικός και μεταξύ του 2016 - 2018 ήταν υπουργός του Υπουργείου Παιδείας και Επιστημών της Ρωσικής Ομοσπονδίας, ενώ από τον Μάιο του 2018 έως και σήμερα είναι υπουργός του Υπουργείο Παιδείας της Ρωσικής Ομοσπονδίας. Γεννήθηκε στο Μπούγκουλμα, αποφοιτώντας από το γυμνάσιο σε ηλικία 15 ετών, και το 1979, αποφοίτησε από το Πανεπιστήμιο Τέχνης και Κουλτούρας της Μόσχας. Κατά τα μέσα της δεκαετίας του 1980, σπούδασε ιστορία στο Πανεπιστήμιο Σοκόφ της Μόσχας. Για πολλά χρόνια της ζωής της, εργαζόταν ως καθηγήτρια τραγουδιού, αλλά και ως καθηγήτρια ιστορίας. 

Σε κάποια φάση της ζωής της, άφησε τη μουσική, και επικεντρώθηκε στην ιστορική έρευνα. Το 1897, έγινε δεκτή στο πρόγραμμα του Ινστιτούτου Ιστορίας της Σοβιετικής Ένωσης Επιστημών. To 1990, δημοσίευσε την εργασία της Η Σοβιετική Πολιτεία και οι Πατριωτικές Δραστηριότητες της Ρωσικής Ορθόδοξης Εκκλησίας κατά την περίοδο του Μεγάλου Πατριωτικού Πολέμου. Το 2007, η Βασίλιεβα, τελείωσε μια εργασία που έκανε στη Διπλωματική Ακαδημία του Υπουργείου Εξωτερικών της Ρωσικής Ομοσπονδίας. Εκείνη την περίοδο ξεκίνησε και η ενασχόλησή της με την κυβέρνηση, εργαζόμενη αρχικά σε Τμήμα του Υπουργείου Πολιτισμού της Ρωσικής Ομοσπονδίας. 

Στο Υπουργείο αυτό είχε επιφορτιστεί να ασχολείται με θέματα όπως το σχολικό πρόγραμμα, καθώς επίσης και ιστορικά και θρησκευτικά θέματα στην παιδεία. Στις 19 Αυγούστου του 2016, έγινε υπουργός του Υπουργείου Παιδείας και Επιστημών της Ρωσικής Ομοσπονδίας, όπου αντικατέστησε τον Ντμίτρι Λιβάνοφ. Τον Μάιο του 2018, το Υπουργείο διαιρέθηκε σε Υπουργείο Παιδείας και Υπουργείο Επιστημών και Υψηλής Εκπαίδευσης. Στις 18 Μαΐου του 2018, η Βασίλιεβα έγινε υπουργός του του Υπουργείου Παιδείας της Ρωσικής Ομοσπονδίας. Η Βασίλιεβα είναι η πρώτη γυναίκα Υπουργός Παιδείας της Ρωσίας. Στη συγγραφική της καριέρα μετρά 8 βιβλία και πάνω από 160 άρθρα. Η Βασίλιεβα, είναι παντρεμένη κι έχει και μία κόρη. To 2017, βραβεύθηκε από τη Ρωσική Ακαδημία Εκπαίδευσης.

Παραπομπές
----------

1. ↑  «Vasilyeva Olga Yuryevna». Website "Moscow State University of Humanities and Economics". Αρχειοθετήθηκε από το πρωτότυπο στις 11 Απριλίου 2017. Ανακτήθηκε στις 19 Αυγούστου 2016.
2. ↑  «Путин принял отставку министра образования Ливанова». RIA Novosti. 19 Αυγούστου 2016. Ανακτήθηκε στις 19 Αυγούστου 2016.
3. ↑  «Путин согласился сменить министра образования». RBC Information Systems. 19 Αυγούστου 2016. Ανακτήθηκε στις 19 Αυγούστου 2016.
4. ↑  «В России сменился министр образования». Interfax. 19 Αυγούστου 2016. Ανακτήθηκε στις 19 Αυγούστου 2016.
5. ↑  «Putin signs decrees on appointing new Russian cabinet members». TASS. 18 Μαΐου 2018. Ανακτήθηκε στις 19 Μαΐου 2018.
6. ↑  «Эксперты прокомментировали кандидатуру Васильевой на пост министра образования». Lenta.ru. 19 Αυγούστου 2016. Ανακτήθηκε στις 25 Ιουλίου 2019.
7. ↑  «Ольга Васильева награждена Почетной грамотой Российской академии образования». Vogazeta.ru. 28 Δεκεμβρίου 2017. Αρχειοθετήθηκε από το πρωτότυπο στις 22 Μαρτίου 2019. Ανακτήθηκε στις 22 Μαρτίου 2019.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Όλγκα Βασίλιεβα (πολιτικός)** |

* Biography: Vasilyeva Olga. // An official website of the Ministry of Education and Science of the Russian Federation.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 13467984
* LCCN: nr95007826
* ISNI: 0000 0001 1885 7799
* GND: 132343576
* SUDOC: 069364885
* BNF: cb14533798d (data)
* ICCU: PUVV203051

 |

 |